สวัสดีค่ะ จะสอบถามว่า พอดีว่า หลั่งนอก แล้วกินยาคุมฉุกเฉิน หลังจากหลั่งนอกไป10นาที กินไปสองเม็ดตามที่เภสัชร้านขายยาบอก แบบนี้จะท้องไหมคะ
สวัสดีค่ะ การใช้ยาคุมฉุกเฉินเป็นการป้องกันการตั้งครรภ์หลังมีเพศสัมพันธ์ไปแล้ว โดยรับประทานยาภายใน 72 ชั่วโมงหลังมีเพศสัมพันธ์ การกินจะมี 2 แบบ คือ ยาคุมฉุกเฉิน 1.5 มิลลิกรัม ที่ต้องรับประทาน 1 เม็ดทันทีหลังมีเพศสัมพันธ์โดยไม่ป้องกัน และยาคุมฉุกเฉิน 0.75 มิลลิกรัม ที่ต้องรับประทาน 1 เม็ดทันทีหลังมีเพศสัมพันธ์โดยไม่ป้องกัน และรับประทานอีก 1 เม็ดหลังผ่านไป 12 ชั่วโมงในกรณีนี้ไม่แน่ใจว่าก็คือเอายา 2 เม็ดมากินพร้อมกันทีเดียวหรือไม่ ซึ่งจริงๆก็ทำได้ แต่อาจจะมีผลข้างเคียงเรื่องคลื่นไส้ อาเจียนได้มากหากได้กินยาครบทั้ง 2 เม็ด ภายใน 72 ชั่วโมง โอกาสตั้งครรภ์มีน้อยลงไปประมาณ 80-90% แต่อย่างไรก็ตามในครั้งหน้า ควรใส่ถุงยางอนามัยเพื่อป้องกันขณะมีเพศสัมพันธ์ หรือกินยาคุมแบบแผงรายเดือนป้องกันไว้ก่อนจะดีกว่า เพราะประสิทธิภาพสูงกว่า และผลข้างเคียงเรื่องเลือดออกผิดปกติพบได้น้อยกว่าค่ะ